**Ministru kabineta noteikumu projekta ,,****Grozījumi Ministru kabineta 2014.gada 13.maija Ministru kabineta noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 13.maija noteikumi Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.241) nosaka atbalsta piešķiršanas nosacījumus mezanīna aizdevumiem investīcijām un apgrozāmajiem līdzekļiem saimnieciskās darbības veicēju konkurētspējas uzlabošanai. Mezanīna instrumenta nepieciešamību tirgū pamato Ekonomikas ministrijas (turpmāk – EM) 2014.gada 2.pusgadā veiktais tirgus nepilnību izvērtējums, nosakot, ka mezanīna aizdevumu instruments nodrošina finansējuma pieejamību tiem saimnieciskās darbības veicējiem, kuriem nav pietiekams nodrošinājums vai līdzšinēji uzņemto saistību pret neto ieņēmumiem attiecība neatbilst komercbanku prasībām, lai saņemtu komercbanku aizdevumu nepieciešamajā apmērā projekta realizēšanai.MK noteikumu Nr.241 normas nosaka, ka atbalsts investīcijām un apgrozāmo līdzekļu aizdevumiem nevar tikt piešķirts saimnieciskās darbības veicējiem, kuri ir nonākuši finanšu grūtībās saskaņā ar Kopienas 2004.gada 10.oktobra Pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (turpmāk – Kopienas 2004.gada Pamatnostādnes), ko savukārt nosaka Komisijas Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006) 45.pants. Ņemot vērā, ka 2014.gada 1.augustā stājās spēkā jaunas pamatnostādnes - Kopienas 2014.gada 31.jūlija Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV C 249, 31.7.2014) (pieejamas saitē: <http://eur-lex.europa.eu/legal-content/LV/TXT/PDF/?uri=OJ:C:2014:249:FULL&from=EN>) (turpmāk – Kopienas 2014.gada Pamatnostādnes) -, kas aizstāj Kopienas 2004.gada Pamatnostādnes un paredz, ka atbalsta shēmas līdz 2015. gada 1. februārim ir jāpielāgo Kopienas 2014.gada Pamatnostādnēm (133.punkts), noteikumu projekts paredz grozīt MK noteikumu Nr.241 normas atbilstoši Kopienas 2014.gada Pamatnostādnēs ietvertajiem nosacījumiem. Ilgtermiņa investīciju aizdevumu, kas sniegti MK noteikumu Nr.241 ietvaros, gadījumā ir piemērojamas arī Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas Regula Nr.651/2014) normas, kas tostarp paredz kritērijus grūtībās nonākuša saimnieciskā darbības veicēja noteikšanai. Komisijas Regula Nr.651/2014 papildus Kopienas 2014.gada Pamatnostādnēs minētajiem kritērijiem paredz, ka saimnieciskās darbības veicējs ir uzskatāms par grūtībās nonākušu arī tajā gadījumā, ja tas ir saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai garantiju nav atsaucis, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns. Ņemot vērā minēto, noteikumu projekts paredz noteikt atbilstošus nosacījumus ilgtermiņa investīciju aizdevuma saņemšanai. Tā arī, sniedzot ilgtermiņa investīciju aizdevumu, noteikumu projektus paredz „saistīto uzņēmumu” definīciju noteikt saskaņā ar Komisijas Regulu Nr.651/2014.Līdzšinēji MK noteikumi Nr.241 nosaka, ka investīciju un apgrozāmo līdzekļu aizdevumu gada procentu likme ir vienāda ar kredītiestādes vai tās meitas sabiedrības ilgtermiņa kredīta vai finanšu līzinga gada procentu likmi. Minētais nozīmē, ka gadījumos, kad komercbanka vai tās meitas sabiedrība piemēro kredītu procentu likmi, kas ir piesaistīta kādai no naudas tirgus procentu likmēm (piemēram, EURIBOR, LIBOR), SIA „Latvijas Garantiju aģentūra” (turpmāk – LGA) pirms kārtējā rēķina saimnieciskā darbības veicējam izrakstīšanas, sazinoties ar komercbanku vai tās meitas sabiedrību, noskaidro aktuālo komercbankas vai tās meitas sabiedrības izsniegtajam aizdevumam piesaistīto naudas tirgus procentu likmi pēc kārtējās aizdevuma likmes maiņas perioda. Ņemot vērā, ka katras komercbankas vai tās meitas sabiedrības aizdevuma procentu likmei piesaistītās naudas tirgus procentu likmes maiņas periods ir atšķirīgs, tad šāda mezanīna aizdevuma kopējās gada procentu likmes noteikšanas metodika ir komplicēta, un tā apgrūtina LGA nodrošināt līguma nosacījumu izpildi attiecībā uz kārtējā rēķina sagatavošanas termiņu. Turklāt AS „Attīstības finanšu institūcija” (turpmāk – AFI) restrukturizācijas process paredz, ka mezanīna aizdevumu administrēšana tiks veikta atbilstoši līdzšinējai VAS „Attīstības finanšu institūcija ALTUM” aizdevumu uzskaites sistēmai un principiem. Ņemot vērā minēto, ir nepieciešams nodrošināt, ka MK noteikumu Nr.241 ietvaros mezanīna aizdevumam pievienotās naudas tirgus procentu likmju noteikšanas metodika būtu atbilstoša plānotajai jaunajai aizdevumu uzskaites sistēmai, kas tostarp paredz aizdevumam pievienotās naudas tirgus procentu likmi noteikt kārtējā mēneša ietvaros, skaitot no iepriekšējā atmaksas datuma, nevis par iepriekšējo kalendāro mēnesi, kā to līdzšinēji noteica LGA mezanīna aizdevuma instrumenta ietvaros. Tādejādi noteikumu projekts paredz veikt atbilstošus grozījumus MK noteikumu Nr.241 normās, kas nosaka mezanīna aizdevumu kopējās gada procentu likmes noteikšanas nosacījumus. Mezanīna aizdevumam pievienotās naudas tirgus likmes noteikšanas metodikas maiņa neparedz būtisku ietekmi uz kopējo mezanīna aizdevumu gada procentu likmi, un šāda mainīta pievienotās naudas tirgus procentu likmes noteikšanas metodika tiks piemērota tikai kārtējiem rēķiniem spēkā esošo līgumu ietvaros, pirms tam veicot atbilstošus grozījumus līgumos, ja saimnieciskās darbības veicējs piekritīs šādu grozījumu veikšanai, un jauniem līgumiem. Gadījumā, ja saimnieciskās darbības veicējs nepiekritīs grozījumiem noslēgto līgumu ietvaros, tiks piemērota līgumā noteiktā pieeja mezanīna aizdevuma gada procentu likmes noteikšanai.MK noteikumi Nr.241 nosaka, ka Eiropas Savienības struktūrfondu finansējumu nepiešķir, ja saimnieciskās darbības veicējs līdzšinēji ir saņēmis vai paredz saņemt finansējumu par tām pašām attiecināmajām izmaksām no valsts, pašvaldības vai Eiropas Savienības līdzekļiem. Lai ierobežotu dubultā finansējuma risku un nodrošinātu mērķtiecīgu ierobežotā finansējuma izlietošanu, noteikumu projekts nosaka, ka atbalstu MK noteikumu Nr.241 ietvaros nevar saņemt arī tad, ja par tām pašām attiecināmajām izmaksām līdzšinēji ir saņemts vai ir paredzēts saņemt atbalstu no Eiropas Ekonomikas zonas finanšu instrumenta un Norvēģijas finanšu instrumenta līdzekļiem.MK noteikumi Nr.241 nosaka, ka informāciju par izsniegto atbalstu publicē valsts atbalsta tīmekļa vietnē. Ņemot vērā, ka līdzšinēji nav izstrādāta un pieejama šāda valsts atbalsta tīmekļa vietne, noteikumu projekts paredz precizēt līdzšinējo MK noteikumu Nr.241 43.2 punkta redakciju, nosakot, ka informāciju LGA publicē savā mājās lapā. |
| 3. | Projekta izstrādē iesaistītās institūcijas | LGA  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts sniedz ieguldījumu tautsaimniecībā, nodrošinot finansējuma pieejamību tiem saimnieciskās darbības veicējiem, kuri nevar piesaistīt komercbanku finansējumu projektu īstenošanai nepieciešamajā apmērā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | EM |
| 3. | Cita informācija | - |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Regula Nr.651/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Izstrādājot noteikumu projektu, ir ņemtas vērā Kopienas 2014.gada Pamatnostādnes.Noteikumu projekta 5.punkts ir izstrādāts atbilstoši Kopienas 2014.gada Pamatnostādņu 20.punktam. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 1.pielikuma 3.panta 3.punkts | Noteikumu projekta 1.punkts  | Ieviests pilnībā | Neparedz stingrākas prasības |
| Komisijas Regulas Nr.651/2014 2.panta 18.punkts | Noteikumu projekta 2.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 9.panta 1. un 4. punkts | Noteikumu projekta 7.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas Regula Nr.651/2014 neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | EM 20 darba dienu laikā no noteikumu projekta spēkā stāšanās par veiktajām izmaiņām MK noteikumu Nr.241 ietvaros informēs Eiropas Komisiju atbilstoši Komisijas Regulas Nr.651/2014 11.pantā norādītajam. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgi saimnieciskās darbības veicējiem, jo paredz MK noteikumus Nr.241 pielāgot Kopienas 2014.gada Pamatnostādnēm, tādejādi nodrošinot mezanīna aizdevumu pieejamību pēc 2015.gada 31.janvāra.  |
| 2. | Sabiedrības līdzdalība projekta izstrādē | Grozījumi ir labvēlīgi saimnieciskās darbības veicējiem, jo paredz MK noteikumus Nr.241 pielāgot Kopienas 2014.gada Pamatnostādnēm, tādejādi nodrošinot mezanīna aizdevumu pieejamību pēc 2015.gada 31.janvāra. |
| 3. | Sabiedrības līdzdalības rezultāti | Grozījumi ir labvēlīgi saimnieciskās darbības veicējiem, jo paredz MK noteikumus Nr.241 pielāgot Kopienas 2014.gada Pamatnostādnēm, tādejādi nodrošinot mezanīna aizdevumu pieejamību pēc 2015.gada 31.janvāra. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III. sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs M.Lazdovskis

14.01.2015. 15:31

1601

A.Nicmane

67013203, Agita.Nicmane@em.gov.lv